pythainlp/thai-wiki-dataset-v3 huggingface dataset:
คาร์ล-ไฮน์ริช ฟ็อน ชตึลพ์นาเกิล

พลเอกทหารราบ คาร์ล-ไฮน์ริช รูดอล์ฟ วิลเฮ็ล์ม ฟ็อน ชตึลพ์นาเกิล (Carl-Heinrich Rudolf Wilhelm von Stülpnagel) เป็นเป็นนายทหารบกเยอรมัน เป็นผู้บัญชาการทหารในช่วงสงครามโลกครั้งที่สอง ในขณะที่ทำหน้าที่เป็นผู้บัญชาการทหารของเยอรมันในเขตยึดครองฝรั่งเศสและเป็นผู้บัญชาการกองทัพที่สิบเจ็ดในสหภาพโซเวียตในช่วงปฏิบัติการบาร์บาร็อสซา ชตึลพ์นาเกิลได้มีส่วนเกี่ยวข้องในการก่ออาชญากรรมสงคราม รวมทั้งการออกอนุมัติให้จัดการกับพลเรือนและให้ความร่วมมืออย่างใกล้ชิดกับหน่วยไอน์ซัทซ์กรุพเพินในการสังหารหมู่ชาวยิว
เขามีส่วนร่วมในแผนลับ 20 กรกฎาคมเพื่อลอบสังหารอดอล์ฟ ฮิตเลอร์ โดยรับผิดชอบการหาแนวร่วมในฝรั่งเศส ภายหลังจากแผนการล้มเหลว เขาถูกเรียกตัวให้กลับไปยังกรุงเบอร์ลินและในระหว่างทาง เขาได้พยายามจะฆ่าตัวตายแต่ไม่สำเร็จ ต่อมาเขาได้ถูกขึ้นศาลในวันที่ 30 สิงหาคม ค.ศ. 1944 และถูกตัดสินว่ามีความผิดฐานเป็นกบฏและลงโทษด้วยการประหารชีวิตในวันเดียวกัน
ทหารชาวเยอรมันในสงครามโลกครั้งที่สอง
ผู้ถูกประหารชีวิตโดยการแขวนคอ
บุคคลจากเบอร์ลิน
ผู้ร่วมก่อการในแผนลับ 20 กรกฎาคม ที่ถูกประหารชีวิต
เดเอทเซ ซัลทซ์บวร์คอีเกิลส์

เดเอทเซ ซัลทซ์บวร์คอีเกิลส์ (DEC Salzburg Eagles) หรือ สโมสรฮอกกี้น้ำแข็งหญิงซัลทซ์บวร์คอีเกิลส์ (Damen Eishockey Club Salzburg Eagles) เป็นทีมฮอกกี้น้ำแข็งหญิงของออสเตรียที่อยู่ในซัลทซ์บวร์ค ประเทศออสเตรีย โดยมีสนามเหย้าคือไอซาเรนาซัลทซ์บวร์คและเป็นสมาชิกของรายการฮอกกี้น้ำแข็งหญิงออสเตรีย บุนเดิสลีกา ทีมนี้ใช้สนามแข่งร่วมกับสโมสรเอทเซ เรดบูลซัลทซ์บวร์ค ของรายการฮอกกี้ลีกออสเตรีย อนึ่ง ผู้เล่นหลายคนของสโมสรยังเป็นสมาชิกของฮอกกี้น้ำแข็งหญิงทีมชาติออสเตรีย
== อ้างอิง ==
== แหล่งข้อมูลอื่น ==
ทีมฮอกกี้น้ำแข็งในประเทศออสเตรีย
ทีมฮอกกี้น้ำแข็งหญิง
สโมสรกีฬาที่ก่อตั้งในปี พ.ศ. 2545
เพลงชาติสหพันธรัฐมาลี

เพลงชาติของสหพันธรัฐมาลี (Hymne Fédération du Mali)
ตามกฎหมายที่ตราขึ้นเมื่อวันที่ 18 มิถุนายน ค.ศ. 1960. โดยทำนองของเพลงชาติมาลี เรียบเรียงโดย บังซูมานา ซิสโซโก (ท่อนบรรเลงนำ และ โน๊ตอื่น ๆ)และ เนื้อร้อง
ฟรีดริช อ็อลบริชท์

พลเอกทหารราบ ฟรีดริช อ็อลบริชท์ (Friedrich Olbricht) เป็นนายทหารเยอรมันในช่วงสงครามโลกครั้งที่สองและเป็นหนึ่งในผู้ร่วมสมคิดในเหตุการณ์แผนลับ 20 กรกฎาคมในความพยายามลอบสังหารอดอล์ฟ ฮิตเลอร์ในค.ศ. 1944
==ประวัติ==
อ็อลบริชท์จบการศึกษาในปีค.ศ. 1907 และได้รับการติดยศเป็นร้อยตรีประจำกรมทหารราบที่ 106 เมืองไลพ์ซิช เขาเข้าร่วมต่อสู้ในสงครามโลกครั้งที่หนึ่ง มียศเป็นร้อยเอกยามสิ้นสุดสงครามในปีค.ศ. 1918 ต่อมาในปีค.ศ. 1926 เขาได้รับตำแหน่งเจ้ากรมทหารต่างประเทศ กระทรวงไรชส์แวร์ เขามีส่วนช่วยสมาชิกเอ็สอาที่ถูกกวาดล้างในคืนมีดยาว โดยจัดหาตำแหน่งในหน่วยข่าวกรองอับแวร์ (Abwehr) ให้พวกเขา
อ็อลบริชท์ได้รับแต่งตั้งเป็นเสนาธิการกองทัพน้อยที่ 4 ประจำเดรสเดินในปีค.ศ. 1935 และได้เลื่อนเป็นผู้บัญชาการกองพลทหารราบที่ 24 ต่อมาในปีค.ศ. 1938 อ็อลบริชท์เป็นนายทหารส่วนน้อยที่สนับสนุนพลเอกอาวุโสแวร์เนอร์ ฟ็อน ฟริทช์ ผู้บัญชาการใหญ่กองทัพบก ซึ่งถูกใส่ความว่าเป็นพวกรักร่วมเพศและต้องลาออกในต้นปีค.ศ. 1938 ภายหลังการลาออกของพลเอกอาวุโสฟริทช์ เขาค้นพบว่าข้อกล่าวหานั้นเป็นเรื่องแต่งโดยมีฮิมเลอร์อยู่เบื้องหลัง ทั้งนี้เพื่อเปิดทางให้ฮิตเลอร์เข้าแทรงแซงกองทัพบก
พลโทอ็อลบริชท์บัญชาการกองพลทหารราบที่ 24 ระหว่างการบุกครองโปแลนด์ในปีค.ศ. 1939 และได้รับมอบกางเขนอัศวินแห่งกางเขนเหล็ก ในปีค.ศ. 1940 เขาได้เลื่อนยศเป็นพลเอกทหารราบ และได้รับแต่งตั้งเป็นหัวหน้าสำนักสามัญทหารบก (Allgemeines Heeresamt) สังกัดกองบัญชาการใหญ่กองทัพบก และต่อมาได้รับแต่งตั้งเป็นหัวหน้าสำนักงานกองทัพสำรอง (Wehrersatzamt) สังกัดกองบัญชาการใหญ่แห่งแวร์มัคท์
==อ้างอิง==
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
ผู้ถูกประหารชีวิตด้วยอาวุธปืน
ผู้ร่วมก่อการในแผนลับ 20 กรกฎาคม ที่ถูกประหารชีวิต
บุคคลจากรัฐซัคเซิน
ฮันส์ โอสเทอร์

ฮันส์ เพาล์ โอสเทอร์ (Hans Paul Oster) เป็นพลตรีแห่งกองทัพบกเยอรมัน เขาเป็นหนึ่งในแกนนำของการต่อต้านนาซีในเยอรมนี ตั้งแต่ปี ค.ศ. 1938–1943 ในฐานะรองหัวหน้าสำนักงานหน่วยสืบราชการลับในอัพแวร์ (Abwehr - หน่วยข่าวกรองการทหารเยอรมัน) โอสเทอร์อยู่ในตำแหน่งที่เข้มแข็งที่ปฏิบัติการในการต่อต้านภายใต้โฉมหน้าของงานข่าวกรอง เขาได้ถูกไล่ออกจากการช่วยเหลือไม่ให้ชาวยิวถูกจับกุม
เขาได้เป็นนักวางแผนที่สำคัญของผู้สมรู้ร่วมคิดโอสเทอร์ เมื่อเดือนกันยายน ค.ศ. 1938 โอสเทอร์ถูกจับกุมในปี ค.ศ. 1943 เมื่อถูกต้องสงสัยในการช่วยให้เจ้าหน้าที่อัพแวร์ทำการช่วยเหลือชาวยิวหนีออกไปจากเยอรมนี ภายหลังจากความล้มเหลวในแผนการลอบสังหารฮิตเลอร์ เมื่อเดือนกรกฎาคม ค.ศ. 1944 เกสตาโพได้ตรวจค้นและพบเอกสารบันทึกประจำวันของพลเรือเอก วิลเฮ็ล์ม คานาริส หัวหน้าอัพแวร์ กิจกรรมการเคลื่อนไหวต่อต้านนาซีของโอสเทอร์ถูกเปิดเผย ในเดือนเมษายน ค.ศ. 1945 เขาจึงถูกแขวนคอไปพร้อมกับคานาริสและดีทริช บ็อนเฮิฟเฟอร์ที่ค่ายกักกันฟล็อสเซินเบือร์ค
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
ผู้ถูกประหารชีวิตโดยการแขวนคอ
ผู้ร่วมก่อการในแผนลับ 20 กรกฎาคม ที่ถูกประหารชีวิต
บุคคลจากเดรสเดิน
วิลเฮ็ล์ม คานาริส

วิลเฮ็ล์ม ฟรันทซ์ คานาริส (Wilhelm Franz Canaris; 1 มกราคม ค.ศ. 1887 – 9 เมษายน ค.ศ. 1945) เป็นพลเรือเอกเยอรมันและเป็นหัวหน้าอัพแวร์ (สำนักงานหน่วยข่าวกรองเยอรมัน) ตั้งแต่ ค.ศ. 1935–1944 ในช่วงแรกเขาเป็นผู้สนับสนุนอดอล์ฟ ฮิตเลอร์ แต่เมื่อถึง ค.ศ. 1939 เขาได้หันหลังให้กับนาซีเมื่อรู้สึกว่าเยอรมนีกำลังจะแพ้สงครามที่สำคัญ ในช่วงสงครามโลกครั้งที่สอง เขาเป็นหนึ่งในเจ้าหน้าที่ทหารที่มีส่วนร่วมในขบวนการต่อต้านระบอบนาซีอย่างลับ ๆ เขาถูกประหารชีวิตด้วยการแขวนคอในค่ายกักกันฟล็อสเซินเบือร์ค (Flossenbürg) จากข้อหากบฏ ในขณะที่ระบอบนาซีกำลังจะล่มสลายลง
== อ้างอิง ==
ทหารเรือชาวเยอรมัน
พลเรือเอกชาวเยอรมัน
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
ผู้ถูกประหารชีวิตโดยการแขวนคอ
บุคคลจากดอร์ทมุนท์
ชาวเยอรมันที่ถูกประหารชีวิต
ลูทวิช เบ็ค

พลเอกอาวุโส ลูทวิช เอากุสท์ เทโอดอร์ เบ็ค (Ludwig August Theodor Beck) เป็นนายทหารบกและเป็นเสนาธิการกองทัพบกเยอรมันของนาซีในเยอรมนีในช่วงก่อนสงครามโลกครั้งที่สอง เบ็คไม่เคยเป็นสมาชิกพรรคนาซี อย่างไรก็ตามในช่วงแรกของคริสต์ทศวรรษ 1930 เขาสนับสนุนอดอล์ฟ ฮิตเลอร์ ที่กล่าวประณามสนธิสัญญาแวร์ซายและต้องการฟื้นฟูแสนยานุภาพของกองทัพเยอรมันขึ้นมาใหม่ เบ็คเป็นหนึ่งในบุคคลมีกังขาต่อความต้องการของพรรคนาซีที่ให้นายทหารเยอรมันทุกนายกล่าวคำสาบานสัตย์ปฏิญาณว่าจะจงรักภักดีต่อฮิตเลอร์โดยไร้เงื่อนไขและข้อสงสัยใด ๆ ในปี ค.ศ. 1934 แม้ตัวเขาจะเชื่อว่าเยอรมนีต้องการรัฐบาลที่เข้มแข็งและฮิตเลอร์จะสามารถประสบความสำเร็จในเรื่องนี้ได้ตราบเท่าที่เขาได้รับอิทธิพลโดยคณะบุคคลเดิมภายในกองทัพมากกว่าหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)
ในขณะที่เขาทำหน้าที่เป็นเสนาธิการของกองทัพบกเยอรมันในช่วงระหว่าง ค.ศ. 1935–1938 เบ็ครู้สึกผิดหวังอย่างมาก เขาได้มีจุดยืนอยู่ในการต่อต้านในระบอบเผด็จการที่เพิ่มมากขึ้นของระบอบนาซีและนโยบายต่างประเทศที่ก้าวร้าวของฮิตเลอร์ เบ็คได้ลาออกจากตำแหน่งเสนาธิการในเดือนสิงหาคม ค.ศ. 1938 จากจุดนี้ เบ็คได้เชื่อว่าฮิตเลอร์ไม่สามารถมีอำนาจสำหรับสิ่งที่ดีได้และทั้งฮิตเลอร์และพรรคนาซีสมควรต้องถูกลบออกจากรัฐบาล เขาได้กลายเป็นผู้นำที่สำคัญในการสมรู้ร่วมคิดต่อต้านฮิตเลอร์และได้วางตัวเองว่าจะเป็นประมุขแห่งรัฐ ถ้าหากแผนลับ 20 กรกฎาคมนั้นประสบความสำเร็จ แต่เมื่อแผนได้ล้มเหลว เบ็คก็ได้ถูกจับกุม ในรายงานว่าเขาได้พยายามจะฆ่าตัวตายด้วยการใช้ปืนจ่อยิงศีรษะแต่กลับพลาดจุดสำคัญทำให้ไม่ตายและถูกยิงซ้ำจนตายในที่สุด
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
ผู้ถูกประหารชีวิตด้วยอาวุธปืน
ผู้ร่วมก่อการในแผนลับ 20 กรกฎาคม ที่ถูกประหารชีวิต
พลเอกอาวุโสชาวเยอรมัน
บุคคลจากวีสบาเดิน
ยาคอฟ ดซูกัสวิลี

ยาคอฟ โยซิโฟวิช จูกัชวิลลี่ (Yakov Iosifovich Jugashvili,იაკობ იოსების ძე ჯუღაშვილი, Iakob Iosebis dze Jugashvili, Я́ков Ио́сифович Джугашви́ли; 18 มีนาคม ค.ศ. 1907 – 14 เมษายน ค.ศ. 1943) เป็นลูกชายคนโตซึ่งเป็นหนึ่งในสามบุตรธิดาของโจเซฟ สตาลิน ซึ่งเกิดมาจากภรรยาคนแรกของสตาลิน,Kato Svanidze เขามีน้องสาวที่ชื่อว่า  Svetlana Alliluyeva และน้องชายเล็ก วาซิลี ดซูกัสวิลี เขาได้ทำหน้าที่ในกองทัพแดงแห่งสหภาพโซเวียตในช่วงสงครามโลกครั้งที่สอง และถูกจับกุมหรือไม่ก็ยอมจำนน ในช่วงแรกของเยอรมันรุกรานสหภาพโซเวียต ในขณะที่ได้มีการถกเถียงเกี่ยวกับการตายของเขา นักประวัติศาสตร์ได้เชื่อว่า เขาได้เสียชีวิตในค่ายกักกัน Sachsenhausen
== อ้างอิง ==
ครอบครัวสตาลิน
ทหารชาวโซเวียต
เชลยศึกสงครามโลกครั้งที่สองที่ถูกจับโดยเยอรมนี
เชลยศึกชาวโซเวียต
ซาลิทิส

ซาลิทิส (กรีก: Σάλιτις, ซาลาทิส หรือ ซาไอเทส) เป็นฟาโรห์ชาวฮิกซอสพระองค์แรกที่ปกครองอียิปต์ตอนล่างและก่อตั้งราชวงศ์ 15
==อ้างอิง==
ฟาโรห์ยุคราชวงศ์ที่สิบห้า
เฮริท

เฮริท เป็นเจ้าหญิงแห่งอียิปต์โบราณสมัยช่วงก่อนอาณาจักรใหม่ที่สอง พระองค์น่าจะเป็นพระราชธิดาของฟาโรห์ชาวฮิดซอส ฟาโรห์อเปปิ ซึ่งเป็นฟาโรห์ที่สำคัญที่สุดของราชวงศ์ที่ 15
พระนามของพระองค์ถูกเขียนลงในคาร์ทูธ ซึ่งเป็นสิทธิพิเศษที่ไม่ได้ให้แก่สมาชิกในราชวงศ์ทั้งหมด ไม่มีใครรู้เรื่องของพระองค์เลย ส่วนของแกะสลักหินอยู่ในพิพิธภัณฑ์ศิลปะเมโทรโพลิแทน
เจ้าหญิงอียิปต์
พ่อครับ รักผมได้ไหม?

พ่อครับ...รักผมได้ไหม? (อังกฤษ: Like Father, Like Son) เป็นภาพยนตร์ญี่ปุ่น ที่ออกฉายในปี ค.ศ. 2013 กำกับโดย ฮิโระคาสุ โคเรเอดะ นำแสดงโดย มาซาฮารุ ฟุกุยามะ
==เนื้อเรื่องย่อ==
"เรียวตะ" คือผู้ชายญี่ปุ่นที่ได้รับทุกสิ่งที่คู่ควรจากการทำงานหนัก และเชื่อเสมอว่าครอบครัวของเขาเดินอยู่บนเส้นทางที่เพียบพร้อม จนวันหนึ่งเขาและภรรยา "มิโดริ" ได้รับโทรศัพท์แจ้งผลตรวจเลือดจากโรงพยาบาล ผลตรวจชี้ชัดว่าลูกชายวัย 6 ขวบ "เคตะ" ไม่ใช่ลูกแท้ๆ ของพวกเขา โรงพยาบาลให้เด็กผิดไป เรื่องราวอันอลวนอลเวงนี้จะจบลงเช่นไร
==นักแสดงนำ==
มาซาฮารุ ฟุกุยามะ รับบท เรียวตะ โนโนมิยะ
โยโกะ มากิ รับบท ยูการิ ไซกิ
จุน นามิมุระ รับบท คาสึชิ คามิยามะ
มาชิโกะ อูโนะ รับบท มิโดริ โนโนมิยะ
คิริน กีกี้ รับบท ริโกะ อิชิเซกิ
อิซาโอะ นัตสึยากิ รับบท เรียวสึเคะ โนโนมิยะ
==อ้างอิง==
==แหล่งข้อมูลอื่น==
ภาพยนตร์ภาษาญี่ปุ่น
นูเบมฮาต

นูเบมเฮต เป็นพระราชินีแห่งอียิปต์โบราณของระยะก่อนราชอาณาจักรใหม่ที่สอง พระองค์เป็นพระมเหสีของฟาโรห์เซเบคเอมซาฟที่ 1 และยังเป็นที่รู้จักจากหลายอนุสาวรีย์ มีรูปปั้นที่มีชื่อและพระนามของในนิวเบีย และพระองค์ยังปรากฏอยู่บนหินสลักในเดนเดร่าห์ และยังเกี่ยวของกับพระราชินีฮาร์อังค์เคส
==อ้างอิง==
ราชวงศ์ที่สิบเจ็ดแห่งอียิปต์
คู่อภิเษกสมรสในพระมหากษัตริย์อียิปต์
ฮาร์อังค์เคส

ฮาร์อังค์เคส เป็นพระราชินีแห่งอียิปต์โบราณของราชวงศ์ที่ 17 ซึ่งเป็นพระมเหสีของฟาโรห์อินโยเตฟที่ 7
พระองค์เป็นที่รู้จักจากภาพสลักของพระราชโอรสของพระองค์ที่พบในคอปโตส และอาจมีพื้นเพมาจากเดนเดร่า ครึ่งหนึ่งของมันอยู่ในพิพิธภัณฑ์โบราณคดีอียิปต์  และอื่น ๆ ที่อยู่ในพิพิธภัณฑ์พุชกิน เจ้าชายอเมนิสมรสกับกับเจ้าหญิงโซเบคเอมเนบ พระราชธิดาของฟาโรห์เซเบคเอมซาฟที่ 1 กับพระมเหสีนูเบมฮาต 
==อ้างอิง==
ราชวงศ์ที่สิบเจ็ดแห่งอียิปต์
ราชินีโซเบคเอมซาฟ

โซเบคเอมซาฟ เป็นพระราชินีแห่งอียิปต์โบราณของราชวงศ์ที่ 17 พระองค์เป็นพระมเหสีของฟาโรห์อินโยเตฟที่ 6 และน้องสาวของฟาโรห์ที่ไม่ปรากฏชื่ออาจเป็นฟาโรห์อินโยเตฟที่ 7, ฟาโรห์เซเบคเอมซาฟที่ 2 หรือ ฟาโรห์อาโมส
==อ้างอิง==
ราชินีแห่งอียิปต์โบราณ
อาโฮเทปที่ 1

อาโฮเทปที่ 1 เป็นพระราชินีแห่งอียิปต์โบราณที่อาศัยอยู่เมื่อประมาณ 1560-1530 ปีก่อนคริสตกาล ในช่วงปลายของราชวงศ์ที่สิบเจ็ดของอียิปต์ พระองค์เป็นพระราชธิดาของสมเด็จพระราชินีเตติสฮอร์ริ กับ ฟาโรห์ทาโอที่หนึ่ง และอาจเป็นน้องสาวและมเหสีของฟาโรห์ทาโอที่สอง พระนางอาโฮเทปที่ 1 มีชีวิตที่ยาวนานและมีอิทธิพลต่ออียิปต์โบราณมาก
ราชวงศ์ที่สิบเจ็ดแห่งอียิปต์
ซิทดเจฮูติ

ซิทดเจฮูติ (พระนามมีความหมายว่า "ธิดาของเทพธอท") เป็นเจ้าหญิงและพระราชินีแห่งราชวงศ์ที่สิบเจ็ดตอนปลายของอียิปต์ พระองค์เป็นพระราชธิดาของฟาโรห์ทาโอที่หนึ่งและพระราชินีเตติสฮอร์ริ และเป็นพระมเหสีของฟาโรห์ทาโอที่สอง พระองค์เป็นพระมารดาของเจ้าหญิงอาโมส
==สุสาน==
พระศพในรูปของมัมมี่ของพระนางซิทดเจฮูติ ถูกค้นพบเมื่อราวปี ค.ศ. 1820 พร้อมกับโลงศพหน้ากากทอง, หัวใจด้วงสคารับ และผ้าลินินที่หลานสาวของพระองค์ พระราชินีอาโมส-เนเฟอร์ทาริ บริจาคในการฝังพระศพ
สองหัวใจ สายใยนิรันดร์

สองหัวใจ สายใยนิรันดร์ (อังกฤษ: Fathers And Daughters) เป็นภาพยนตร์อังกฤษ ที่ออกฉายในปี ค.ศ. 2015 กำกับโดย เกเบรียล มัคกิโน นำแสดงโดย รัสเซล โครว์, อะเมนดา ไซย์ฟรีส
==เนื้อเรื่องย่อ==
เรื่องราวของนักเขียนที่ประสบปัญหาเรื่องก­ารเลี้ยงดูลูกสาว เนื่องจากปัญหาทางสุขภาพจิต ทำให้เขาต้องพลัดพรากลูกสาว ในอีก 27 ปีให้หลัง เรื่องราวในอดีตที่เกี่ยวกับพ่อของเธอจะเป็นตัวทำลายหรือประสานรอยร้าวที่เกิดขึ้นใน­ปัจจุบันของเธอ
==นักแสดงนำ==
รัสเซลล์ โครว์ รับบท เจ็ค เดลวิส
อะแมนดา ไซย์ฟรีส รับบท เคที เดลวิส
* ไคลี่ โรเจอร์ส รับบท เคที เดลวิส (วัยเด็ก)
แอรอน พอล รับบท คาเมรอน
เดียน ครักเกอร์ รับบท อลิซาเบธ
คูเวนเชน วอริส รับบท ลูซี่ คาร์เทอร์
เจเน็ต แม็คเทียร์ รับบท แคโรลีน
ออคตาเวีย สเปนเซอร์ รับบท ดร. คอร์แมน
เจน ฟอนดา รับบท เท็ดดี้ สแตนต้อน
บรูซ กรีนวู๊ด รับบท วิลเลี่ยม
==อ้างอิง==
==แหล่งข้อมูลอื่น==
(rating 1.5/5)
Fathers and Daughters

redirect สองหัวใจ สายใยนิรันดร์
ธนาคารแห่งประเทศอังกฤษ

ธนาคารแห่งประเทศอังกฤษ (Bank of England) คือธนาคารกลางของสหราชอาณาจักรซึ่งถือเป็นต้นแบบของธนาคารกลางทั่วโลก ธนาคารแห่งประเทศอังกฤษก่อตั้งเมื่อปีค.ศ. 1694 ในรัชสมัยพระเจ้าวิลเลียมที่ 3 แห่งอังกฤษ ด้วยทุนประเดิม 1.2 ล้านปอนด์ เมื่อแรกจัดตั้งมีชื่อว่า ผู้ว่าการและบริษัทธนาคารแห่งประเทศอังกฤษ ( Governor and Company of the Bank of England) จัดตั้งขึ้นเพื่อเป็นนายธนาคารรับฝากเงินให้แก่รัฐบาลอังกฤษ เมื่อแรกก่อตั้งมีผู้ถือหุ้นใหญ่เป็นเอกชนจนกระทั่งรัฐบาลได้เข้าไปซื้อหุ้นใหญ่ในปีค.ศ. 1946 ธนาคารแห่งนี้ถือเป็นธนาคารกลางที่เก่าแก่เป็นอันดับสองของโลกรองจากธนาคารแห่งชาติสวีเดน และเป็นธนาคารที่เก่าแก่เป็นอันดับ 8 ของโลกในปัจจุบัน
แม้ธนาคารแห่งประเทศอังกฤษจะมีเขตอำนาจทั่วทั้งสหราชอาณาจักร แต่ธนาคารรับผิดชอบการพิมพ์เงินตราสกุลปอนด์สเตอร์ลิงเฉพาะที่ใช้ในประเทศอังกฤษและเวลส์เท่านั้น ส่วนเงินตราสกุลปอนด์สเตอร์ลิงที่ใช้ในประเทศสกอตแลนด์และไอร์แลนด์เหนือจะถูกพิมพ์ขึ้นโดยธนาคารพาณิชย์ท้องถิ่น
==อ้างอิง==
ธนาคารกลาง
ธนาคารในสหราชอาณาจักร
ไฮล์บร็อน

ไฮล์บร็อน (Heilbronn) เป็นเมืองทางตอนเหนือของรัฐบาเดิน-เวือร์ทเทิมแบร์ค ประเทศเยอรมนี ไฮล์บร็อนตั้งอยู่บนแม่น้ำเน็คคาร์ ทางเหนือของนครชตุทการ์ทไปราว 57 กิโลเมตร ถือเป็นเมืองใหญ่อันดับ 6 ของรัฐ ในอดีตเมืองแห่งนี้มีสถานะเป็นเสรีนครของจักรวรรดิโรมันอันศักดิ์สิทธิ์ ไฮล์บร็อนขึ้นชื่อเรื่องการปลูกองุ่นมานับร้อยปี และยังเป็นแหล่งเหมืองเกลือที่สำคัญแห่งหนึ่งของรัฐ ซึ่งในช่วงสงครามโลกครั้งที่สอง บรรดาเหมืองเกลือต่าง ๆ ของไฮล์บร็อนถูกใช้เป็นคลังสรรพาวุธของกองทัพเยอรมัน ไฮล์บร็อนถูกทิ้งระเบิดทางอากาศราว 20 ครั้งตลอดช่วงสงครามแต่ได้รับความเสียหายไม่มาก
เครื่องราชกกุธภัณฑ์ไอร์แลนด์

เครื่องราชกกุธภัณฑ์แห่งไอร์แลนด์ (The Irish Crown Jewels) ประกอบด้วยดาราประดับเพชร และดวงตราประดับเพชรสำหรับองค์ประธานแห่งเครื่องราชอิสริยาภรณ์ ซึ่งเป็นชั้นสูงสุดเฉพาะสำหรับพระมหากษัตริย์ และชั้นแกรนด์มาสเตอร์ (Grand Master) ของเครื่องราชอิสริยาภรณ์เซนต์แพทริก (The Order of St. Patrick) ซึ่งได้ถูกจารกรรมไปจากปราสาทดับลินในปีค.ศ. 1907 พร้อมทั้งสายสร้อยทองสำหรับเครื่องราชอิสริยาภรณ์นี้ในชั้นอัศวินอีก 5 ชุด ซึ่ง ณ ปัจจุบันคดีก็ยังไม่ได้รับความกระจ่าง
==ประวัติ==
เครื่องราชอิสริยาภรณ์เซนต์แพทริกเป็นอิสริยาภรณ์ที่เกี่ยวกับอัศวิน สถาปนาในปีค.ศ. 1783 โดยพระเจ้าจอร์จที่ 3 เพื่อใช้เป็นอิสริยาภรณ์สูงสุดของไอร์แลนด์ ซึ่งเปรียบได้กับเครื่องราชอิสริยาภรณ์การ์เตอร์ของอังกฤษ และเครื่องราชอิสริยาภรณ์ธิสเทิลของสกอตแลนด์ สถาบันพระมหากษัตริย์ของสหราชอาณาจักร ซึ่งถือเป็นพระมหากษัตริย์ของไอร์แลนด์ด้วย เป็นองค์ประธานแห่งเครื่องราชอิสริยาภรณ์ และข้าหลวงใหญ่แห่งไอร์แลนด์เป็นชั้นแกรนด์มาสเตอร์ (Grand Master) โดยถือเป็นผู้แทนพระองค์ในระหว่างที่พระมหากษัตริย์ไม่ได้ประทับอยู่ในราชอาณาจักร ดาราประดับเพชรนี้ถือเป็นตราสัญลักษณ์และกกุธภัณฑ์ที่พระมหากษัตริย์จะทรงในระหว่างทรงแต่งตั้งอัศวินใหม่เพื่อเป็นสมาชิกแห่งเครื่องราชอิสริยาภรณ์นี้ และบางกรณีข้าหลวงใหญ่แห่งไอร์แลนด์จะเป็นผู้แทนพระองค์ในบางโอกาสสำคัญ
ในตอนแรก ดาราองค์เดิมที่เป็นของพระมหากษัตริย์นั้นมีความสวยงานมากกว่าดาราสำหรับชั้นอัศวินอื่นๆ เพียงเล็กน้อยเท่านั้น ต่อมาในปีค.ศ. 1831 พระเจ้าวิลเลียมที่ 3 มีพระบรมราชโองการให้จัดทำดาราขึ้นใหม่ พร้อมๆ กับการปรับปรุงโครงสร้างของเครื่องราชอิสริยาภรณ์เซนต์แพทริก โดยดาราองค์ใหม่นี้ประกอบด้วยรัตนชาติกว่า 394 ชิ้น ซึ่งนำมาจากบางส่วนของเครื่องราชกกุธภัณฑ์ของอังกฤษซึ่งเคยเป็นของสมเด็จพระราชินีชาร์ลอตต์ และจากดาราเครื่องราชอิสริยาภรณ์แห่งบาธของพระเจ้าจอร์จที่ 3 โดยบริเวณดารานั้นประกอบด้วยลายลงยาสีน้ำเงินเซนต์แพทริก มีสัญลักษณ์ใบชัมร็อกทำจากมรกต และตรากางเขนเซนต์แพทริกสีแดงทำมาจากทับทิม มีคำขวัญที่จารึกไว้ทำมาจากเพชรสีชมพู และประดับโดยรอบด้วยเพชรน้ำหนึ่งจากบราซิล โดยจากประกาศที่ออกโดยทางการภายหลังจากการจารกรรมมีดังนี้
โดยในระหว่างที่ไม่ได้ใช้ทรงหรือนำออกมาทำความสะอาดนั้น เครื่องราชอิสริยาภรณ์สำคัญนี้และรวมถึงสายสร้อยของอัศวินที่วายชนม์ไปแล้วจะถูกดูแลโดย Ulster King of Arms ซึ่งเป็นผู้ดูแลตราสัญลักษณ์ และเก็บรักษาอยู่ในตู้นิรภัยของธนาคาร ซึ่งการยกฐานะเป็นกกุธภัณฑ์ของดาราประดับเพชร และดวงตราประดับเพชรที่เป็นชุดสำหรับพระมหากษัตริย์นั้นเกิดขึ้นในปีค.ศ. 1905 ในระหว่างการชำระสถานะแห่งเครื่องราชอิสริยาภรณ์เซนต์แพทริก โดยประกาศที่ออกโดยตำรวจดับลินในภายหลังเกี่ยวกับการจารกรรมนี้ใช้คำว่า "เครื่องราชกกุธภัณฑ์แห่งไอร์แลนด์" 
== อ้างอิง ==
*
ครัสโนกรอสกีซาวอด

ครัสโนกรอสกีซาวอด อีมี เอส. อา. ซเวเรฟา (Красногорский завод им. С. А. Зверева; โรงงานครัสโนกรอสค์ ที่ตั้งชื่อตาม เอส. เอ. ซเวเรฟ) เป็นโรงงานของรัสเซีย ตั้งอยู่ที่เมืองครัสโนกรอสค์ ใกล้กรุงมอสโก โดยโรงงานเป็นส่วนหนึ่งของ Shvabe Holding (Rostec บริษัทของรัฐ)
ในช่วงยุคสหภาพโซเวียตคราสโนกรอสกีซาวอดมีชื่อเรียกว่า โรงงานเครื่องกลครัสโนกรอสค์ (Красногорский механический завод, Krasnogorskiy Mechanicheskiy Zavod) โดยใช้อักษรย่อว่า KMZ (КМЗ)
== ผลิตภัณฑ์ ==
โรงงานเครื่องกลครัสโนกรอสค์ เป็นโรงงานที่ผลิตกล้องถ่ายภาพ และ กล้องถ่ายภาพยนตร์ รุ่น Zorki, Zenit และ Krasnogorsk  โดยผลิดมากกว่า 7 ล้านตัว นอกจากยังผลิดอุปกรณ์ด้านทางทหารด้วย
ไฟล์:Zorki4.jpg|Zorki 4 rangefinder camera
ไฟล์:Zenit12.jpg|Zenit 12 SLR camera
ไฟล์:Krasnogorsk-3_camera.jpg|Krasnogorsk 3 movie camera
ไฟล์:Horizon202.jpg|Horizon 202 panoramic camera
ไฟล์:Фотоаппарат Москва-2.jpg|Moskva 2 camera
== อ้างอิง ==
== บรรณานุกรม ==
== แหล่งข้อมูลอื่น ==
Official company website  (in Russian)
Website of the company's photography and R&D division (in Russian)
Complete list of KMZ camera products (in English)
List of KMZ lenses (in Russian)
บริษัทการถ่ายภาพ
บริษัทของรัสเซีย
สถานีคีรอฟสกีซาวอด

สถานีคีรอฟสกีซาวอด (Ки́ровский заво́д)  เป็นสถานีรถไฟใต้ดินของรถไฟใต้ดินเซนต์ปีเตอร์สเบิร์ก เป็นสถานีประจำสายคีรอฟสโค-วืยบอร์กสกายา เปิดให้บริการในวันที่ 15 พฤศจิกายน 1955
== อ้างอิง ==
คีรอฟสกีซาวอด
สโมสรฟุตบอลแอร์ฟอร์ซ เซ็นทรัล ในฤดูกาล 2560

สโมสรฟุตบอลแอร์ฟอร์ซ เซ็นทรัล ในฤดูกาล 2560 เป็นฤดูกาลที่ 12 ติดต่อกันของ แอร์ฟอร์ซ เซ็นทรัล ใน ไทยลีก 2. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
==ผู้เล่นชุดแรก==
==การแข่งขัน==
===ไทยลีก 2===
====ตารางคะแนน====
====นัด====
===เอฟเอคัพ===
===ลีกคัพ===
==สถิติการทำประตู==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ สโมสรฟุตบอลแอร์ฟอร์ซ เซ็นทรัล 
เว็บไซต์ ไทยลีก 2 
ฤดูกาลแข่งขันของสโมสรฟุตบอลแอร์ฟอร์ซ เซ็นทรัล
สโมสรฟุตบอลไทยในฤดูกาล 2560
ซูค

ซูค (Zug; Zoug; Zugo) เป็นเทศบาลและเมืองในประเทศสวิสเซอร์แลนด์ ตั้งอยู่ในรัฐซูค และเป็นเมืองหลวงของรัฐดังกล่าว เมื่อวันที่ 31 ธันวาคม 2559 เมืองนี้มีประชากรทั้งสิ้น 29,804 คน
ภาษาราชการของเมืองคือ ภาษาเยอรมัน แต่ภาษาพูดหลักเป็นสำเนียงท้องถ่ินของสำเนียงเยอรมันสวิสแอละแมนิก
เมืองในประเทศสวิตเซอร์แลนด์
รัฐซูค
โรงเรียนกุดรังประชาสรรค์

โรงเรียนกุดรังประชาสรรค์ เป็นโรงเรียนมัธยมศึกษาประจำอำเภอกุดรัง จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 สหวิทยาเขตที่ 1 เจริญราชเดช กรมสามัญศึกษา กระทรวงศึกษาธิการ  ตั้งอยู่ที่ ตำบลกุดรัง อำเภอกุดรัง จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
==ประวัติโรงเรียน==
โรงเรียนกุดรังประชาสรรค์ เป็นโรงเรียนมัธยมศึกษาขนาดกลาง ประจำอำเภอกุดรัง จังหวัดมหาสารคาม โดยได้รับอนุมัติจัดตั้งตามประกาศของกระทรวงศึกษาธิการ เมื่อวันที่ 20 เมษายน 2519
เริ่มเปิดทำการสอนระดับมัธยมศึกษาตอนต้น เมื่อวันที่ 1 มิถุนายน 2519
เปิดสอนระดับชั้นมัธยมศึกษาตอนปลาย เมื่อวันที่ 17 พฤษภาคม 2537 เป็นต้นมาจนถึงปัจจุบัน
==สัญลักษณ์==
===ตราและสีประจำโรงเรียน===
ไฟล์:ตราโรงเรียนกุดรังประชาสรรค์.jpg|thumbnail||200x200px|center|ตราประจำโรงเรียน
ไฟล์:ฟ้าเหลือง.png|center|thumb|200x200px|สีประจำโรงเรียน
ตราโรงเรียน ลักษณะเป็นคบเพลิง ตั้งบนฐาน ก.ป.ส. และปีกกา
* วงกลมครอบ ก.ป.ส. หมายถึง ความสามัคคีของชาว ก.ป.ส. เกี่ยวพันกันเหมือนญาติพี่น้อง
* ปีกกา หมายถึง ชาว ก.ป.ส. ที่สำเร็จการศึกษาแล้ว จะหวนกลับคืนมาพัฒนาท้องถิ่นของตน
* คบเพลิง หมายถึง ความรุ่งโรจน์ และแสงสว่างแห่งปัญญา ความหมายรวม การรวมพลังเพื่อสร้างสรรค์ ความเจริญ ของชาว ก.ป.ส.
สีประจำโรงเรียน ฟ้า - เหลือง
*สีฟ้า แทนการฟันฝ่าอุปสรรคทั้งปวงด้วยความมั่นคงของจิตใจ ความก้าวไกลแห่งปัญญา
*สีเหลือง แทนความร่มเย็น ความสงบ ความเป็นผู้มีวินัย มีจิตใจเอื้ออารี
===คำขวัญและปรัชญา===
คำขวัญของโรงเรียน มีวินัย ใฝ่ศึกษา พัฒนาสิ่งแวดล้อม
ปรัชญาของโรงเรียน "สุขา สังฆัสส สามัคคี"ความพร้อมเพรียงของหมู่คณะยังประโยชน์ให้สำเร็จ
==ทำเนียบผู้บริหาร==
==อาคาร สถานที่==


โรงเรียนกุดรังประชาสรรค์ มีเนื้อที่ 75 ไร่ เป็นที่ราชพัสดุทั้งหมด ภายในประกอบด้วยอาคารเรียน 2 หลัง อาคารเอนกประสงค์ 3 หลัง สนามฟุตบอลและสนามวอลเลย์บอล
==การจัดการศึกษา==
===หลักสูตร===
โรงเรียนกุดรังประชาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
===แผนการเรียน===
ระดับมัธยมศึกษาตอนต้น
ระดับมัธยมศึกษาตอนปลาย
==อ้างอิง==
== แหล่งข้อมูลอื่น ==
เว็บไซต์หลักโรงเรียน
โรงเรียนมัธยมศึกษาประจำอำเภอในจังหวัดมหาสารคาม
โรงเรียนในจังหวัดมหาสารคาม
โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
จาร์เรด รอธเวลล์

จาร์เรด รอธเวลล์ (Jarred Rothwell) เป็นนักมวยไทยชาวแอฟริกาใต้ เขาเป็นแชมป์มวยไทยของแอฟริกาใต้ห้าสมัยในสี่รุ่นน้ำหนัก, ได้รับรางวัลเหรียญทองแดงจากรายการชิงแชมป์โลกของสหพันธ์มวยไทยสมัครเล่นนานาชาติเมื่อปี ค.ศ. 2011 และรางวัลเหรียญเงินจากการแข่งขันอาราฟูราเกมส์ 2011 นอกจากนี้ เขาชนะรายการแมดเวิลด์ไตเติลเบลต์ของสภามวยไทยโลก (WMC) ในปี ค.ศ. 2012  และแชมป์ระดับอาชีพรุ่นมิดเดิลเวทของสมาคมมวยไทยแห่งประเทศแอฟริกาใต้ในปี ค.ศ. 2013  จาร์เรดผ่านการคัดเลือกสู่การแข่งขันเวิลด์คอมแบทเกมส์ 2013 โดยเข้าแข่งขันในรุ่น 71 กก.
== รายการที่ชนะ ==
ค.ศ. 2013 แชมป์ระดับอาชีพรุ่นมิดเดิลเวท ของสมาคมมวยไทยแห่งประเทศแอฟริกาใต้
ค.ศ. 2012 แชมป์รุ่นไลท์มิดเดิลเวท ของประเทศแอฟริกาใต้
ค.ศ. 2012 ชนะรายการแมดไตเติล ของสภามวยไทยโลก (WMC)
ค.ศ. 2011 รางวัลเหรียญเงิน จากการแข่งขันอาราฟูราเกมส์
ค.ศ. 2011 รางวัลเหรียญทองแดง จากรายการชิงแชมป์โลก ของสหพันธ์มวยไทยสมัครเล่นนานาชาติ
ค.ศ. 2011 แชมป์รุ่นมิดเดิลเวท ของประเทศแอฟริกาใต้
ค.ศ. 2010 แชมป์รุ่นไลท์เฮฟวีเวท ของประเทศแอฟริกาใต้
== อ้างอิง ==
นักมวยไทยชาวแอฟริกาใต้
บุคคลจากเคปทาวน์
โรงเรียนประชาพัฒนา

โรงเรียนประชาพัฒนา เป็นโรงเรียนมัธยมศึกษาขนาดกลางประจำตำบลประชาพัฒนา อำเภอวาปีปทุม จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ เดิมเป็นโรงเรียนสาขาของโรงเรียนวาปีปทุม ตั้งอยู่ที่ ตำบลประชาพัฒนา อำเภอวาปีปทุม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
==ประวัติโรงเรียน==
ตามนโยบายของกรมสามัญศึกษาที่ต้องการขยายโอกาสทางการเรียนไปสู่ชนบทท้องที่ตำบล เพื่อเปิดโอกาสให้นักเรียนในชนบทได้มีโอกาสเรียนต่อในระดับสูงขึ้น ทางตำบลประชาพัฒนาจึงได้มีการประชุมปรึกษาหารือ เพื่อขอเปิดโรงเรียนมัธยมศึกษาประจำตำบลขึ้น เมื่อวันที่ 16 สิงหาคม พ.ศ. 2534 โดยมี นายสม  หล่อวัตร ผู้ช่วยผู้อำนวยการโรงเรียนวาปีปทุม เข้าร่วมการประชุมและชี้แนะวิธีการในการดำเนินการขอเปิดโรงเรียนมัธยมศึกษาประจำตำบล ที่ประชุมมีมติขอเปิดโรงเรียน โดยเป็นสาขาของโรงเรียนวาปีปทุม ใช้พื้นที่สาธารณะประโยชน์ จำนวน  50  ไร่  หมู่ที่ 4  ตำบลประชาพัฒนา  อำเภอวาปีปทุม  จังหวัดมหาสารคาม
ได้รับอนุญาตให้เปิดรับนักเรียนประเภทสหศึกษา ในปีการศึกษา 2535 นายเต็มใจ  หาญจางสิทธิ์ ผู้อำนวยการโรงเรียนวาปีปทุม ได้แต่งตั้งให้ นายไพจิตร ปริวัฒนากุล ตำแหน่งอาจารย์ โรงเรียนวาปีปทุม  ปฏิบัติหน้าที่ผู้ประสานงาน ดำเนินการรับนักเรียนเข้าศึกษาต่อระดับมัธยมศึกษาปีที่ 1 จำนวน 124 คน
โรงเรียนวาปีปทุมสาขาประชาพัฒนา ได้รับอนุมัติให้จัดตั้งเป็นโรงเรียนเอกเทศ เมื่อวันที่  29 มีนาคม 2537 โดยใช้ชื่อว่า โรงเรียนประชาพัฒนา สำนักงานสามัญศึกษาจังหวัดมหาสารคาม  โดยมีนายสายเดิร  บุญตรา  ผู้อำนวยการสามัญศึกษาจังหวัดมหาสารคาม  ได้แต่งตั้งให้ นายสุจินต์  จงจิตต์ ปฏิบัติหน้าที่ผู้บริหารโรงเรียนในระยะแรก  ในเวลาต่อมากรมสามัญศึกษาได้แต่งตั้งให้ นายไพจิตร  ปริวัฒนากุล  ดำรงตำแหน่งครูใหญ่โรงเรียนประชาพัฒนา
==อาคาร สถานที่==


โรงเรียนประชาพัฒนา ตั้งอยู่บนพื้นที่สาธารณะประโยชน์ จำนวน 50 ไร่ หมู่ที่ 4 ตำบลประชาพัฒนา อำเภอวาปีปทุม จังหวัดมหาสารคาม ภายในประกอบด้วยอาคารเรียนถาวร 3 หลัง อาคารเอนกประสงค์-โรงอาหาร และสนามฟุตบอล
==การจัดการศึกษา==
===หลักสูตร===
โรงเรียนประชาพัฒนา เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
==อ้างอิง==
== แหล่งข้อมูลอื่น ==
เว็บไซต์หลักโรงเรียน 
โรงเรียนในอำเภอวาปีปทุม
โรงเรียนสังกัดสำนักงานเขตพื้นที่การศึกษามัธยมศึกษามหาสารคาม